Paežerėlių kapinės

Paežerėlių kapinės – veikiančios civilinės kapinės Šakių rajono savivaldybėje, Kriūkų seniūnijoje, Paežerėlių kaime, 2,5 km į vakarus nuo Kriūkų. Priešais kapinių vartus, priešingoje kelio pusėje stovi parapijos namai (buvusi špitolė), Šv. Angelų Sargų bažnyčia. Kapinės įsikūrusios Nemuno slėnyje, šalia spygliuočių miško, aptvertos medinių statinių tvora su balto mūro vartais. Užima 0,862 ha dydžio plotą.Šakių rajono savivaldybės teritorijoje esančių kapinių sąrašas. Paežerėlių kaimo civilinės kapinės sakiai.lt
miniatiūra|220px|left|Reginys iš šventoriaus

 Vertybės 

Paežerėlių kapinėse rasta 11 lietinių ketaus kryžių. Du iš jų pastatyti XIX a. pabaigoje (1881 ir 1899 m.), trys – žymi XX a. pradžios antkapius (1901, 1909, 1918 m.). Daugumos kryžių formos įprastos, paplitę ir kitose Lietuvos vietovėse: du – imituojantys kryžius-šakas, vienas – įprastas kryžius, tik stiebo apačioje atlieta ir širdis. Keli kryžiai profiliuotais galais, ažūriniai. Vienas jų  nulūžęs, aptvertas retai sutinkamos formos lieta tvorele. Išlikęs pavieniams pavyzdžiams priklausantis kryžius su lietomis reljefinėmis Jėzaus ir 12 apaštalų figūromis. Pastebėtas tik vienas dvistiebis kryžius. Sprendžiant pagal dekoro stilistiką ir postamento formą gali būti nukaltas XX a. pradžioje. Taip pat yra 11 vamzdinių kryžių. Paminėtina Slivinskių šeimos neogotikinio stiliaus lieta koplytėlė su skulptūra „Jėzus neša kryžių“ ir lenkišku įrašu, nurodančiu 1900 m. mirties datą.Jolanta Zabulytė. Zanavykų krašto metaliniai kryžiai. Kriūkų seniūnija academia.edu, p. 45, 46

 Žymūs palaidojimai 

 Vincas Gvildys (1887–1920) – Lietuvos karininkas savanoris 
 Petras Dumčius (1858–1933) – pedagogas, Sūduvos krašto švietėjas
 Pranas Lembertas (1897–1967) – teisininkas, poetas
 Antanas Sinkevičius (1900–1984) – Lietuvos kariuomenės kūrėjas savanorisRičardas Čepas, Vilius Kavaliauskas. Lietuvos kariuomenės kūrėjai savanoriai (1918–1923). Sinkevičius Antanas, Vinco sūnus versme.ltJonas Vaičiūnas. Ten, kur teka Jotulė ir Nyka. I dalis. Kriventa: 2009, p. 155

 Pastabos 

 Šaltiniai 

Kategorija:Šakių rajono kapinės